Diari Oficial de la Generalitat Valenciana


Sumari del DOGV 3670, del 20-01-2000 (2000/343)

ORDRE de 17 de gener de 2000, de modificació de l'Ordre de 28 d'octubre de 1999, de la Conselleria d'Obres Públiques, Urbanisme i Transports, per la qual es regula el procediment de celebració de l'examen per a l'obtenció del certificat de capacitació professional dels consellers de seguretat per al transport de mercaderies perilloses per carretera, per ferrocarril o per via navegable.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2000/01/17/(1)/dof/vci/html**

### Dades del document

Número de DOGV
:   3670

Data del DOGV
:   20-01-2000

Secció del DOGV
:   I. DISPOSICIONS GENERALS

Número del document
:   2000/343


Data del document
:   17-01-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

 Descriptors 

:   * seguretat del transport
    * qualificació professional
    * examen
    * transport de mercaderies perilloses
    * legislació

ORDRE de 17 de gener de 2000, de modificació de l'Ordre de 28 d'octubre de 1999, de la Conselleria d'Obres Públiques, Urbanisme i Transports, per la qual es regula el procediment de celebració de l'examen per a l'obtenció del certificat de capacitació professional dels consellers de seguretat per al transport de mercaderies perilloses per carretera, per ferrocarril o per via navegable. [2000/M343]
  
Amb data 20 d'octubre de 1999 es publicà en el Boletín Oficial del Estado el Reial Decret 1.566/1999, de 8 d'octubre, sobre consellers de seguretat per al transport de mercaderies perilloses per carretera, per ferrocarril o per via navegable. La dita norma fou desenvolupada per l'Ordre del Ministeri de Foment de 21 d'octubre de 1999, sobre capacitació professional dels consellers de seguretat per al transport de mercaderies perilloses per carretera, per ferrocarril o per via navegable (BOE de 23.10.1999), la qual fou traslladada a la Comunitat Autònoma Valenciana mitjançant l'Ordre de 28 d'octubre de 1999 de la Conselleria d'Obres Públiques, Urbanisme i Transports, per la qual es regula el procediment de celebració de l'examen per a l'obtenció del certificat de capacitació professional dels consellers de seguretat per al transport de mercaderies perilloses per carretera, per ferrocarril o per via navegable (DOGV núm. 3.617, de 3 de novembre de 1999).
  
Per tal com la disposició addicional segona del referit reial decret indica que l'obligació de les empreses de designar consellers de seguretat seria exigible a partir del dia 31 de desembre de 1999, l'Ordre citada de 28 d'octubre va establir, atesa la urgència de temps que la referida disposició addicional suposava, en la mateixa disposició addicional, la convocatòria de les proves per a l'any 1999 (es publica la corresponent Resolució de 19 de novembre de 1999, DOGV de 29.11.1999, de la Direcció General de Transports, per la qual es nomena el tribunal i es determina el lloc i l'horari de les proves convocades per a aqueix any) i establix com a annex un model de sol·licitud per a poder prendre part en els exàmens.
  
No obstant això, tant el fet que la referida normativa preveja la possibilitat d'exàmens per a cada un dels tres modes de transport previstos (carreteres, ferrocarril i via navegable) i, dins de cada mode, un examen global i cinc especialitats diferents per a cada un d'aquests, com el fet que la normativa esmentada preveja la possibilitat que les persones que participen en les proves puguen optar entre examinar-se globalment per a totes les especialitats o de forma separada per a alguna o algunes de les especialitats, provoca que hi haja la possibilitat de 18 exàmens distints.
  
El disseny del model de sol·licitud de l'annex de l'Ordre de 28 d'octubre de 1999 pretenia albergar totes les possibilitats d'opció d'examen que resultaven de la normativa descrita. A pesar d'això, l'experiència hi haguda amb motiu de les proves realitzades l'any 1999 permet concloure que el dit model, en futures proves, pot generar confusió tant per al sol·licitant com per a la mateixa administració a l'hora d'interpretar correctament a quins i a quants exàmens es desitja presentar el postulant, mitjançant la lectura de la sol·licitud.
  
Per això, resulta convenient modificar l'Ordre de 28 d'octubre de 1999 i procedir a substituir l'annex o model de sol·licitud per un altre que permeta un més clar i exacte coneixement de la voluntat del sol·licitant respecte de les opcions d'examen de conseller de seguretat a què es desitja presentar.
  
Per tant, en virtut d'allò que s'ha disposat en l'article 35.e de la Llei 5/1993, de 30 de desembre, de Govern Valencià, i de l'article 7 del Decret 255/1999, de 15 de desembre, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports,
  
ORDENE
  
Article únic
  
El model de sol·licitud per a prendre part en els exàmens per a l'obtenció del certificat de capacitació professional dels consellers de seguretat per al transport de mercaderies perilloses per carretera, per ferrocarril o per via navegable, és el que apareix en l'annex de la present ordre.
  
Disposició derogatòria
  
Queda derogat el model de sol·licitud per a prendre part en els exàmens per a l'obtenció del certificat de capacitació professional dels consellers de seguretat per al transport de mercaderies perilloses per carretera, per ferrocarril o per via navegable, que figura com a annex de l'Ordre de 28 d'octubre de 1999, de la Conselleria d'Obres Públiques, Urbanisme i Transports, per la qual es regula el procediment de celebració de l'examen per a l'obtenció del certificat de capacitació professional dels consellers de seguretat per al transport de mercaderies perilloses per carretera, per ferrocarril o per via navegable.
  
Disposicions finals
  
Primera
  
Es faculta la Direcció General de Transports per a l'execució, la interpretació, el desenvolupament i l'aplicació de la present ordre.
  
Segona
  
La present ordre entrarà en vigor l'endemà de la seua publicació en el Diari Oficial de la Generalitat Valenciana.
  
València, 17 de gener de 2000
  
El conseller d'Obres Públiques, Urbanisme i Transports,


Còpia Permalink ELI